Document ID: 31994R1886

ΚΑΝΟΝΙΣΜΟΣ (ΕΚ) αριθ. 1886/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΟΚ) αριθ. 3013/89 περί κοινής οργανώσεως της αγοράς στον τομέα του προβείου και αιγείου κρέατος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2)
τη γνώμη της Οικονομικής και Κοινωνικής Επιτροπής (3),
Εκτιμώντας ότι στο άρθρο 7 παράγραφοι 2 και 3 του κανονισμού (ΕΟΚ) αριθ. 3013/89 (4) καθορίζονται ορισμένοι όροι που πρέπει να πληρούνται πριν την προκήρυξη δημοπρασίας για την ιδιωτική αποθεματοποίηση- ότι από την πείρα αποδείχθηκε ότι ο όρος της τιμής που προβλέπεται στο άρθρο 7 παράγραφος 2 είναι απρόσφορος- ότι πρέπει, συνεπώς, να μειωθεί η σχέση των τιμών στην οποία προκηρύσσεται διαγωνισμός για ιδιωτική αποθεματοποίηση- ότι πρέπει να καταργηθεί η ενεργοποίηση των μέτρων που αφορούν την ιδιωτική αποθεματοποίηση και αναφέρονται στο άρθρο 7 παράγραφος 3,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 7 του κανονισμού (ΕΟΚ) αριθ. 3013/89 τροποποιείται ως εξής:
1. στην παράγραφο 2, το ποσοστό "85 %" γίνεται "70 %"-
2. η παράγραφος 3 διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 3
17
6